钦定古今图书集成/理学汇编/字学典/第123卷 > 徐渭
## 钦定古今图书集成/理学汇编/字学典/第123卷 > 徐渭

按《歇庵集》：“徐渭字文长，山阴人。为邑诸生。胡少保宗
宪督师浙江，招致幕府，管书记行草书精伟奇杰。尝
言：吾书第一，诗二，文三，画四，识者许之。”其论书主于
运笔，大概仿诸米氏云。

按袁中郎集：“文长喜作书，笔意奔放，如其诗，苍劲中
姿媚，跃出在王雅宜、文征仲之上。不论书法而论书
神，诚八法之散圣，字林之侠客也。”